|  |  |  |  |
| --- | --- | --- | --- |
| ГРБОВИ ЗА МЕМОРАНДУМ | Република Сербия  Автономна покраїна Войводина  Покраїнски секретарият за образованє, предписаня,  управу и национални меншини – национални заєднїци  Булевар Михайла Пупина 16, 21000 Нови Сад  Тел.: +381 21 487 4035; 487 4330  [ounz@vojvodinа.gov.rs](mailto:ounz@vojvodinа.gov.rs)   |  |  | | --- | --- | | ЧИСЛО: 000139960 2024 09427 001 002 000 001 | ДАТУМ: 31.1.2024. | |

На основи члена 2. и 5. Покраїнскей скупштинскей одлуки о додзельованю буджетних средствох за финансованє и софинансованє програмних активносцох и проєктох у обласци основного и штреднього образованя и воспитаня и школярского стандарду у Автономней покраїни Войводини («Службени новини АПВ», число 14/15 и 10/17), члена 3. Правилнїка о додзельованю буджетних средствох Покраїнского секретарияту за образованє, предписаня, управу и национални меншини – национални заєднїци за финансованє и софинансованє програмох и проєктох у обласци основного и штреднього образованя и воспитаня у Автономней покраїни Войводини («Службени новини АПВ», число 7/23 и 5/24), а у вязи зоз Покраїнску скупштинску одлуку о буджету Автономней покраїни Войводини за 2024. рок («Службени новини АПВ», число 45/23), покраїнски секретар за образованє, предписаня, управу и национални меншини – национални заєднїци, розписує

**КОНКУРС**

**ЗА ФИНАНСОВАНЄ И СОФИНАНСОВАНЄ ПРОЄКТОХ У ОБЛАСЦИ ДЗВИГАНЯ КВАЛИТЕТУ ОБРАЗОВНО-ВОСПИТНОГО ПРОЦЕСУ ОСНОВНОГО И ШТРЕДНЬОГО ОБРАЗОВАНЯ – ТРОШКИ ОБУЧОВАНЯ ТАЛАНТОВАНИХ ШКОЛЯРОХ ОСНОВНИХ И ШТРЕДНЇХ ШКОЛОХ ЗОЗ ТЕРИТОРИЇ АП ВОЙВОДИНИ И АНҐАЖОВАНЯ ФАХОВИХ СОТРУДНЇКОХ НА АНДРЕВЛЮ ЗА 2024. РОК**

Покраїнски секретарият за образованє, предписаня, управу и национални меншини – национални заєднїци (у дальшим тексту: Секретарият) у складзе зоз Финансийним планом за 2024. рок, за унапредзенє квалитету основного и штреднього образованя – трошки участвованя талантованих школярох основних и штреднїх школох зоз териториї АП Войводини и фахових сотруднїкох (або наставнїкох у винїмкових случайох) у свойстве реализаторох предвидзених активносцох зоз сфери природних и дружтвених наукох, уметносци и култури хтори ше будзе отримовац у периодзе марец-децембер 2024. року у Центру за привредно-технолоґийни розвой «Андревлє» на Андревлю, опредзелює суму **15.000.000,00 динари, з хторих 5.000.000,00 динари за основни школи и 10.000.000,00 динари за штреднї школи**.

Право участвовац на Конкурсу маю основни и штреднї школи на териториї АП Войводини, чий снователь Република Сербия, автономна покраїна або єдинка локалней самоуправи. Наведзени средства наменєни за дзвиганє квалитету образовно-воспитного процесу основного и штреднього образованя и воспитаня – трошки проєкту обучованя талантованих школярох основних и штреднїх школох зоз териториї АП Войводини у 2024. року, хторе ше отрима у периодзе марец-децембер 2024. року у шейсцдньовим тирваню (по 5 полни пансиони), у Центре за привредно-технолоґийни розвой Войводини, Андревлє, Баноштор.

Основни школи можу конкуровац за:

1) трошки змесценя и костираня школярох своїх школох (**за седму и осму класу**), пре їх участвованє у предвидзених активносцох, за 5 полни пансиони;

2) трошки змесценя, костираня и надополнєня за роботу фахового сотруднїка (або наставнїка у винїмкових случайох) їх школи, хтори будзе анґажовани у свойстве реализатора предвидзених активносцох школярох, тиж 5 полни пансиони, хтори будзе присутни шицки 6 днї и хтори будзе провадзиц школярох у витворйованю шицких планованих активносцох.

Штреднї школи можу конкуровац за:

1) трошки змесценя и костираня школярох їх школох (**за другу и трецу класу**), пре їх участвованє у предвидзених активносцох, за 5 полни пансиони;

2) трошки змесценя, костираня и надополнєня за роботу фахового сотруднїка (або наставнїка у винїмкових случайох) їх школи, хтори будзе анґажовани у свойстве реализатора предвидзених активносцох школярох, тиж 5 полни пансиони, хтори будзе присутни шицки 6 днї и хтори будзе провадзиц школярох у витворйованю шицких планованих активносцох.

Потребне же школи приявели **10 школярох и 1 фахового сотруднїка** (або наставнїка у винїмкових случайох), хтори виполнюю предвидзени критериюми.

Предвидзени активносци ше орґанизує у складзе зоз актуалну епидемиолоґийну ситуацию и согласно розпорядку хтори состави Секретарият.

Зоз финансийну потримовку хтору ше дава з тим конкурсом промовує ше, односно щици явни интерес яки утвердзени зоз одредбами члена 6, 7, 8. и 9. Закона о основох системи образованя и воспитаня («Службени глашнїк РС», число 88/2017, 27/2018 – др. закони, 10/2019, 6/2020 и 129/2021).

**КРИТЕРИЮМИ ЗА РОЗПОДЗЕЛЬОВАНЄ СРЕДСТВОХ**

При одредзованю висини средствох за додзельованє, у складзе зоз Правилнїком, применює ше тоти критериюми:

1. ступень уключеносци цильней ґрупи хторей програма/проєкт наменєни;
2. потерашнї искуства у реализациї програмох/проєктох з якима ше доприноши ґу унапредзеню образовно-воспитней роботи;
3. критериюми за школярох: зоз тим проєктом можу буц облапени школяре хтори участвовали найменєй на општинских змаганьох з обласци природних и дружтвених наукох, култури и уметносци або хтори предходну класу закончели з найменєй барз добрим успихом;
4. критериюми за фахових сотруднїкох (або наставнїкох у винїмкових случайох): диплома о одвитуюцим образованю у складзе з одвитуюцима предписанями;
5. почитованє специфичносци установи и социялней политики локалней самоуправи:

Ґу прияви на Конкурс ше подноши виполнєни єдинствени формулар прияви зоз числом школярох и фаховим сотруднїком (або наставнїком у винїмкових случайох) за хтори школа апликує (у часци формулару прияви хтора ше одноши на школярох – уписує ше лєм число школярох без наводзеня особних податкох школярох, а у часци формулару прияви хтора ше одноши на фахового сотруднїка (або наставнїка у винїмкових случайох), потребне за того фахового сотруднїка (або наставнїка у винїмкових случайох) – без наводзеня особних податкох, навесц його компетенциї и пол.

О додзельованю средствох хасновательом одлучує покраїнски секретар на предкладанє Комисиї за запровадзованє конкурсу, хтора розпатра прияви цо сцигли. При розпатраню приявох на конкурс, Комисия будзе брац до огляду програми и проєкти у обласци основного и штреднього образованя и воспитаня хтори ше одноша на:

1. **Модернизацию воспитно-образовней роботи**

1a) осучасньованє наставного процесу прейґ иновативносци и креативносци шицких учашнїкох,

1. **Усоглашованє образованя з потребами тарґовища роботи**

2a) унапредзованє поднїмательного духу, розвой практичних и животних схопносцох, професионална ориєнтация и кариєрне водзенє, дзиганє квалитету фаховей пракси,

1. **Потримовка инклузивному образованю и превенциї вчасного напущованя формалного образованя**

3a) потримовка школярох з винїмковима способносцами, розвой талантох у складзе зоз їх образовно-воспитнима потребами (зоз присподобйованьом способу и условийох роботи, збогацованьом и преширйованьом наставних змистох, змаганями школярох хтори нє орґанизує Министерство просвити/медзиреґионални, медзинародни).

Основни и штреднї школи докази о виполньованю условийох за школярох и фахових сотруднїкох (або наставнїкох у винїмкових случайох) доручую на вимаганє Секретарияту, при составяню розпорядку участвованя, а за точносц податкох яки наведзени у формуларе прияви, одвичательни директор школи.

Секретарият затримує право од подношителя вимаганя, по потреби, питац додатну документацию або информациї.

Кед прияву подписує особа хтора ма овласценє, нєобходне приложиц шорове овласценє за єй подписованє.

Ґу прияви на конкурс, прикладаме вам Здравствени лїст школяра хтори нєобходне виполнїц и **доручиц фаховому сотруднїкови** (або наставнїкови у винїмкових случайох) **школи** хтори будзе провадзиц дзецко. Здравствени лїст ше **нє доручує** Секретарияту.

Комисия нє будзе розпатрац:

* нєподполни прияви;
* нєблагочасни прияви,
* нєдошлєбодзени прияви (прияви хтори поднєсли нєовласцени особи и субєкти хтори нє предвидзени зоз конкурсом),
* прияви хтори ше нє одноша на з конкурсом предвидзени наменки.

Резултати конкурсу ше обявює на интернет-боку Секретарияту.

**Термин за подношенє приявох на конкурс то 14. фебруар 2024. року.**

**СПОСОБ АПЛИКОВАНЯ**

Прияви на конкурс (лєм на виполнєним формуларе прияви, хтору мож найсц на сайту Покраїнского секретарияту) ше доручує у паперовей форми у завартей коверти на адресу:

**ПОКРАЇНСКИ СЕКРЕТАРИЯТ ЗА ОБРАЗОВАНЄ, ПРЕДПИСАНЯ, УПРАВУ И НАЦИОНАЛНИ МЕНШИНИ – НАЦИОНАЛНИ ЗАЄДНЇЦИ, БУЛЕВАР МИХАЙЛА ПУПИНА 16, 21000 НОВИ САД**, з назначеньом назви конкурса/програми и проєкту, по пошти або особнє з придаваньом писарнїци покраїнских орґанох управи (на наведзену адресу) у чаше од 9.00 до 14.00 годзин. Прияви хтори доручени особнє або по пошти ше обовязно доручує и у електронскей форми у скенираним – ПДФ формату, прейґ апликациї Секретарияту http://185.166.125.155/konkursi/, з вибераньом одвитуюцого явного конкурсу на хтори ше одноши приява.

Формулар питальнїка мож превжац **од 31. януара 2024. року** на урядовим интернет-боку Покраїнского секретарияту за образованє, предписаня, управу и национални меншини – национални заєднїци: [**www.puma.vojvodina.gov.rs**](http://www.puma.vojvodina.gov.rs/)**.**

Информациї у вязи з конкурсом мож достац на телефон: 021/ 487 4035 и 021/487 4330.

|  |  |
| --- | --- |
|  | ПОКРАЇНСКИ СЕКРЕТАР,  Жолт Сакалаш |